Ég veiði alltaf með tvær flugur á taum í púpuveiði . Fyrri ( efri ) flugan er skrautfluga , sem dæmi San Juan ormurinn eða Copper John . Síðan hnýti ég 30 til 45 sm. taumenda í hana og þar á endann minni flugu , góðgæti á botninn . Svona er byrjunarsettið mitt í straumvatni , stundum einnig í stöðuvatni . Í mjög hægur og tæru vatni nota ég tvær litlar flugur . Kenningin er að fyrri flugan grípi athygli fisksins sem athugar málið þá betur og rekur þá augun í þá síðari og hremmir hana . Hljómar svolítið langsótt , en ég varð vitni að þessu . Ég staðsetti mig á botninum um það bil 4 fet fyrir neðan og örlítið til hliðar við stóran regnboga . Mardick kastaði og ég fylgdist með fiskinum þar sem flugan greip athygli hans , hann snéri sér við og synti framhjá mér eins og til að undirstrika „ Bíddu , ég kem að vörmu , þarf bara að tékka aðeins á þessu “ . Hann fylgdi þeim eftir ( lítilli steinflugulirfu og litlum rauðleitum Copper John ) en ákvað greinilega að gefa þeim líf og snéri til baka á nákvæmlega sama stað og hann lagði upp frá . Í næsta kasti flutu flugurnar rétt framhjá mér , fiskurinn tók á rás á eftir þeim og hvarf mér sjónum . Skömmu síðar kom hann til baka á staðinn sinn . Eftir þriðja kastið setti fiskurinn aftur kúrsinn á eftir flugunum , en í þetta skiptið kom hann ekki aftur . Ég fór upp á yfirborðið og sá Mardick og Bartkowski með regnbogann í netinu . Hann hafði hremmt neðri fluguna , fangaður af forvitninni . Ónafngreindur – 15. janúar 2012 Svona af því að þú ert að fjalla um tvær flugur á sama taum þá sendi ég VoV sumarið 2010 smá sögu sem kom meðal annars inn á þetta svið : “ Ég fór um daginn tvo daga í röð og fyrri daginn var ég með Peacock á beinum öngli og Pheasant tail á bognum öngli ( ég er með tvær flugur á taumnum ) og tóku allir fiskarnir Peacockinn . Daginn eftir var ég með Peacock á bognum öngli en Pheasant tail á beinum , þann daginn tóku allir fiskarnir Pheasant tail púpuna . Merkilegt hvað svona smáatriði geta skipt miklum sköpum . ” Þetta var í urriðavatni og í öllum veiðiferðum mínum það sumar veiddi ég mun betur á flugur á beinum öngli heldur en grubber öngli . Skipti þá litlu máli hvort beini öngullinn væri sá efri eða neðri . Annaðhvort hef ég skánað sem veiðimaður eða fiskurinn stækkaði rosalega hratt milli ára Frábær síða hjá þér , ein af sárafáum veiðisíðum með einhverju lífi yfir veturinn ! Svona af því að þú ert að fjalla um tvær flugur á sama taum þá sendi ég VoV sumarið 2010 smá sögu sem kom meðal annars inn á þetta svið : „ Ég fór um daginn tvo daga í röð og fyrri daginn var ég með Peacock á beinum öngli og Pheasant tail á bognum öngli ( ég er með tvær flugur á taumnum ) og tóku allir fiskarnir Peacockinn . Daginn eftir var ég með Peacock á bognum öngli en Pheasant tail á beinum , þann daginn tóku allir fiskarnir Pheasant tail púpuna . Merkilegt hvað svona smáatriði geta skipt miklum sköpum . “ Þetta var í urriðavatni og í öllum veiðiferðum mínum það sumar veiddi ég mun betur á flugur á beinum öngli heldur en grubber öngli . Skipti þá litlu máli hvort beini öngullinn væri sá efri eða neðri . Annaðhvort hef ég skánað sem veiðimaður eða fiskurinn stækkaði rosalega hratt milli ára 🙂 Frábær síða hjá þér , ein af sárafáum veiðisíðum með einhverju lífi yfir veturinn !